Adroddiad Blynyddol 2024 i 2025 ar gydymffurfiaeth y Comisiwn Cydraddoldeb a Hawliau Dynol â Safonau’r Gymraeg 

Ar 25 Gorffennaf 2016, cafodd y Comisiwn Cydraddoldeb a Hawliau Dynol (‘CCHD’ neu ‘y Comisiwn’) ei gyflwyno â Hysbysiad Cydymffurfio gan Gomisiynydd y Gymraeg: Adran 44 Mesur Y Gymraeg (CYMRU) 2011.
Mae’r hysbysiad hwn:
· yn nodi neu’n cyfeirio at, un neu ragor o safonau a bennir gan Weinidogion Cymru o dan adran 26(1)
· mae’n ei gwneud yn ofynnol i berson (y Comisiwn yn yr achos hwn) gydymffurfio â'r safon neu â'r safonau a nodir neu y cyfeirir ati neu atynt
Mae’r hysbysiad cydymffurfio yn aros mewn grym oni chaiff, a hyd oni chaiff, ei ddirymu.
Mae’r nawfed adroddiad blynyddol hwn yn amlinellu’r cynnydd, a gyflawnwyd gennym ar gyfer y flwyddyn 20 Ebrill 2024 - 19 Ebrill 2025 wrth gydymffurfio â’r safonau iaith Gymraeg (y Safonau). Mae’n Swyddog Iaith Gymraeg yn goruchwylio a monitro sut rydym yn rhoi Safonau ar waith o ddydd i ddydd. Mae’r Swyddog Iaith Gymraeg yn adrodd i Bennaeth Cymru, sy’n darparu arolygiaeth strategol.
Trwy ein cydymffurfiaeth â’r Safonau a chyflawni canlyniadau da, anelwn at brofiad cadarnhaol i’n defnyddwyr Cymraeg, boed yn staff ein hunain, yn rhanddeiliaid neu’n aelodau o’r cyhoedd. Fel sefydliad Prydain Fawr, rydym yn cymryd perchnogaeth a chyfrifoldeb cyffredinol dros ddiwallu anghenion defnyddwyr y Gymraeg. Rydym wedi ymrwymo i weithio ochr yn ochr â Chomisiynydd y Gymraeg gyda’r nod o ddarparu gwasanaethau Cymraeg o safon uchel a sicrhau profiad Cymraeg i ddefnyddwyr y Gymraeg bob amser.

[bookmark: _Toc503171514][bookmark: _Toc503171647][bookmark: _Toc503171924][bookmark: _Toc503435303][bookmark: _Toc503435141][bookmark: _Toc508352890][bookmark: _Toc508353442][bookmark: _Toc508354045]Rydym yn darparu gwybodaeth, cyngor, arweiniad a gwasanaeth cyfeirio. Darperir gwybodaeth yn Gymraeg drwy’r canlynol:
· gwefan ddwyieithog gyda thraciwr hawliau dynol ac adran newyddion a blogiau diweddaraf
· digwyddiadau Rhwydwaith y Gyfnewidfa Cydraddoldeb a Hawliau Dynol (EHRE), sy’n cynnwys 150 o aelodau
· sesiynau fforwm agored Pwyllgor Cymru a ford gron
· cyhoeddiadau, pan fo'r pwnc yn ymwneud â Chymru
ymholiadau e-bost a dros y ffôn – mae arwyddion e-bost pawb yn y tîm yng Nghymru yn dweud y canlynol: 
Rydym yn datgan ein bod yn croesawu cael ein cysylltu yn y Gymraeg neu'r Saesneg pan fyddwn yn cyhoeddi prif rif ffôn ein swyddfa yng Nghymru ac yn ein papur pennawd safonol pan fydd llythyr yn cael ei anfon gan dîm Cymru neu Bwyllgor Cymru.
Mae llofnod e-bost pawb yn nhîm Cymru yn nodi: ‘Croeso ichi ysgrifennu atom yn Gymraeg. Fe gewch chi ateb yn Gymraeg ac ni fydd hyn yn arwain at oedi. We welcome correspondence in Welsh. We will respond in Welsh and this will not cause a delay.’
Ymdrechwn wastad i gydymffurfio’n llawn â gofynion y Safonau. Mae canllaw ar gyfer staff ar sut i roi’r Safonau hynny ar waith ar ein mewnrwyd, a chaiff canllawiau eu cynnwys fel rhan o'r cyfnod sefydlu ar gyfer staff newydd. 
[bookmark: _Toc526014181]2.1	Cyfathrebu ar y ffôn
Byddwn yn ateb pob galwad ffôn i brif linell y Comisiwn yng Nghymru yn ddwyieithog gyda’r cyfarchiad ac enw’r Comisiwn yn cael ei roi yn Gymraeg a Saesneg. Gwneir hyn drwy system awtomataidd sydd yn ddwyieithog. Yn amlach na pheidio bydd person Cymraeg ei iaith ar gael i gyfathrebu’n Gymraeg. Pan fo’r galwr am gyngor arbenigol ac nis ellir ei roi yn llafar yn y Gymraeg, caiff yr opsiwn o siarad yn Saesneg neu gyfathrebu yn ysgrifenedig yn Gymraeg. 
Pan fyddwn yn cyhoeddi ein prif rif ffôn byddwn yn datgan yn Gymraeg a Saesneg ein bod yn croesawu galwadau Cymraeg. 
Mae neges ddwyieithog ar wasanaeth ateb ein prif rif ffôn sydd yn dweud wrth alwyr yn Gymraeg bod croeso iddynt adael neges yn Gymraeg.
[bookmark: _Toc526014182]2.2	Cyfathrebu gyda rhanddeiliaid a chynnal digwyddiadau
Yn ôl yr arfer, cyhoeddir pob cylchlythyr, newyddlen ac e-neges a anfonir at randdeiliaid yng Nghymru yn ddwyieithog. Mae’r un peth yn wir am unrhyw lythyron, gwahoddiadau, arwyddeiriau a throedolion e-bost a anfonwyd gennym at randdeiliaid yng Nghymru.
Cafodd y gwahoddiadau a hysbysiadau a ganlyn eu hanfon allan gan EHRC yn ddwyieithog at randdeiliaid yng Nghymru:
· 2 Mai 2024 – Cylchlythyr misol i randdeiliaid
· 20 Mai 2024 – Cyllid ar gael i sefydliadau roi tystiolaeth i'r Cenhedloedd Unedig yn Geneva
· 22 Mai 2024 – EHRC yn lansio ymchwiliad ac asesiad i'r Adran Gwaith a Phensiynau (DWP)
· 22 Mai 2024 – EHRC yn lansio ymchwiliad ac asesiad i'r Adran Gwaith a Phensiynau (Seneddol)
· 6 Mehefin 2024 – Oedi mewn cyfathrebu yn ystod y cyfnod cyn yr etholiad
· 9 Gorffennaf 2024 – Ymgynghoriad cyhoeddus: Diweddaru ein canllawiau ar aflonyddu rhywiol yn y gweithle
· 10 Gorffennaf 2024 – Nodyn cyngor ar gyfer y sector addysg uwch yn dilyn achos Prifysgol Bryste yn erbyn Abrahart
· 11 Gorffennaf 2024 – Lansio ymgynghoriad cyhoeddus ar ein Cynllun Strategol tair blynedd sydd ar ddod
· 15 Gorffennaf 2024 – Cylchlythyr i randdeiliaid - Mai/Mehefin/canol Gorffennaf 2024
· 24 Gorffennaf 2024 – Galwad am dystiolaeth: Ein hymchwiliad a'n hasesiad i'r DWP
· 1 Awst 2024 – Cylchlythyr rhanddeiliaid misol
· 7 Awst 2024 – Gwahaniaethu hiliol: Ein hadroddiad i'r Cenhedloedd Unedig
· 29 Awst 2024 – Atal aflonyddu rhywiol yn y gwaith: pecyn cymorth ar gyfer cerddorfeydd
· 2 Medi 2024 – Cylchlythyr rhanddeiliaid misol
· 2 Medi 2024 – Pontins yn cyhoeddi cynllun gweithredu ac ymddiheuriad yn dilyn ein hymchwiliad
· 5 Medi 2024 – Canllawiau newydd i gyflogwyr gefnogi staff anabl gyda gweithio hybrid
· 11 Medi 2024 – Rhybudd camau cyfreithiol
· 12 Medi 2024 – Canllawiau newydd i'r sector cyhoeddus ar gyfer technolegau AI
· 26 Medi 2024 – Canllawiau newydd ar atal aflonyddu rhywiol yn y gwaith
· 1 Hydref 2024 – Cylchlythyr rhanddeiliaid misol
· 2 Hydref 2024 – Lansio ymgynghoriad cyhoeddus ar y Cod Ymarfer wedi'i ddiweddaru
· 3 Hydref 2024 – Nodyn cyngor ar addasiadau rhesymol yn dilyn achos Prifysgol Bryste yn erbyn Abrahart
· 4 Hydref 2024 – Canllawiau newydd ar atal aflonyddu rhywiol yn y gwaith - manwerthu
· 4 Hydref 2024 – Canllawiau newydd ar atal aflonyddu rhywiol yn y gwaith - lletygarwch
· 4 Hydref 2024 – Canllawiau newydd ar atal aflonyddu rhywiol yn y gwaith - iechyd a gofal cymdeithasol
· 22 Hydref 2024 – Adroddiad Effaith Cymru 2023-2024
· 4 Tachwedd 2024 – Cylchlythyr rhanddeiliaid misol
· 5 Tachwedd 2024 – Cyllid ar gael i sefydliadau roi tystiolaeth i'r Cenhedloedd Unedig yn Geneva
· 12 Tachwedd 2024 – Canllawiau i'r sector lletygarwch ar atal aflonyddu rhywiol yn y gwaith
· 21 Tachwedd 2024 – Arolwg i werthuso ein hadnoddau ar atal gwahaniaethu ar sail gwallt
· 22 Tachwedd 2024 – Cyllid ar gael i sefydliadau roi tystiolaeth i'r Cenhedloedd Unedig yn Geneva – e-bost atgoffa
· 2 Rhagfyr 2024 – Cylchlythyr rhanddeiliaid misol
· 5 Rhagfyr 2024 – Diwrnod Hawliau Dynol 2024 - rhannwch ein posteri
· 5 Rhagfyr 2024 – Defnyddiwch ein dangosfwrdd data rhyngweithiol newydd a rhannwch eich adborth
· 5 Rhagfyr 2024 – Problemau technegol gyda'n dangosfwrdd data
· 9 Rhagfyr 2024 – Rhannwch eich barn ar ein Cod Ymarfer wedi'i ddiweddaru – nodyn atgoffa
· 10 Rhagfyr 2024 – Diwrnod Hawliau Dynol 2024 - neges gan ein Prif Weithredwr
· 11 Rhagfyr 2024 – Rhybudd camau cyfreithiol
· 29 Ionawr 2025 – Ein Traciwr Hawliau Dynol - asesiadau wedi'u diweddaru
· 5 Chwefror 2025 – Adroddiad newydd i'r Cenhedloedd Unedig ar hawliau economaidd, cymdeithasol a diwylliannol
· 6 Chwefror 2025 – Cylchlythyr rhanddeiliaid misol
· 25 Chwefror 2025 – Adnoddau menopos yn y gweithle
· 3 Mawrth 2025 – Cylchlythyr rhanddeiliaid misol
· 6 Mawrth 2025 – Gwasanaethau digidol mewn Meddygfeydd Cyffredinol y GIG: cyngor newydd ar atal gwahaniaethu
· 18 Mawrth 2025 – Arolwg yn dod i ben yn fuan: adnoddau menopos yn y gweithle
· 26 Mawrth 2025 – Post at Seneddwyr - Cynllun Strategol 2025-2028
· 26 Mawrth 2025 – Post i randdeiliaid Piler 3 - Cynllun Strategol 2025-2028
· 26 Mawrth 2025 – Post Cyffredinol - Cynllun Strategol 2025-2028
· 7 Ebrill 2025 – Cylchlythyr misol i randdeiliaid
Wrth drefnu digwyddiadau ar gyfer rhanddeiliaid yng Nghymru, rydym yn anfon gwahoddiadau dwyieithog. Gofynnir i gynadleddwyr adael i ni wybod cyn y digwyddiad os ydynt am gyfathrebu yn Gymraeg. Darperir cyfieithydd ar y pryd os bydd o leiaf 10% o gynadleddwyr sydd wedi cofrestru am y digwyddiad yn gofyn am hynny.
Mae’r holl gyfathrebiadau a anfonir mewn e-byst at randdeiliaid cyn y digwyddiadau yn ddwyieithog. Os gofynnir am y Gymraeg bydd pecynnau’r cynadleddwyr, sy’n cynnwys agenda, ffurflenni gwerthuso, bywgraffiadau siaradwyr gwadd ac unrhyw wybodaeth briodol arall ar gyfer y digwyddiadau, oll yn ddwyieithog.
Roedd yr holl gyfathrebiadau ar gyfer y digwyddiadau canlynol, gan gynnwys gwahoddiadau, agendâu, cyfleoedd siarad a chyhoeddiadau, yn ddwyieithog:
2024–25
· 20 Tachwedd 2024 – Cadwch y dyddiad: digwyddiad rhwydwaith Cyfnewidfa Cydraddoldeb a Hawliau Dynol
· 28 Tachwedd 2024 – Undeb Rygbi Cymru yn llofnodi cytundeb cyfreithiol i fynd i'r afael â diwylliant y gweithle
· 7 Ionawr 2025 – Cofrestru ar agor: digwyddiad rhwydwaith Cyfnewidfa Cydraddoldeb a Hawliau Dynol
· 27 Ionawr 2025 – Nodyn atgoffa cofrestru: digwyddiad rhwydwaith Cyfnewidfa Cydraddoldeb a Hawliau Dynol

[bookmark: _Toc526014183]2.3	Cyhoeddi ac argraffu deunydd at ddiben y cyhoedd yng Nghymru
Mae ein dogfen ganllaw ‘Gweithredu Safonau’r Iaith Gymraeg’, yn nodi ein harfer arferol wrth gyhoeddi ac argraffu deunydd sydd wedi’i anelu at y cyhoedd yng Nghymru. Mae pob cyhoeddiad gennym bellach yn gopïau digidol ar-lein. 
Eleni, cyhoeddwyd y cyhoeddiadau canlynol gennym yn Gymraeg a Saesneg:
Cyhoeddiadau corfforaethol
· 2 Mai 2024 – Cynllun busnes 2024 i 2025 
· 24 Medi 2024 – Adroddiad chwythu'r chwiban 2023 i 2024 
· 1 Awst 2024 – Bwlch cyflog rhwng y rhywiau: ein camau gorfodi wedi’I ddiweddaru
· 22 Hydref 2024 – Adroddiad Effaith Cymru 2023 i 2024 
· 26 Mawrth 2025 – Cynllun strategol 2025 i 2028 
Ymchwiliadau ac asesiadau
· 22 Mai 2024 – Ymchwiliad ac asesiad i Ysgrifennydd Gwladol dros Waith a Phensiynau 

Canllawiau
· 30 Mai 2024 – Nodyn cyngor ar gyfer y sector addysg uwch o achos cyfreithiol Prifysgol Bryste yn erbyn Abrahart 
· 16 Gorff 2024 – Canllawiau ar hysbysebion gwahaniaethol
· 29 Awst 2024 – Atal aflonyddu rhywiol yn y gwaith: pecyn cymorth ar gyfer cerddorfeydd 
· 5 Medi 2024 – Cefnogi gweithwyr anabl gyda gweithio hybrid: Canllawiau i gyflogwyr 
· 12 Medi 2024 – Astudiaethau achos deallusrwydd artiffisial: Arfer da gan awdurdodau lleol
· 12 Medi 2024 – Dyletswydd Cydraddoldeb y Sector Cyhoeddus a diogelu data 
· 26 Medi 2024 – Aflonyddu rhywiol a aflonyddu yn y gwaith: canllawiau technegol 
· 12 Tachwedd 2024 – Atal aflonyddu rhywiol yn y gwaith: rhestr wirio a chynllun gweithredu i gyflogwyr (wedi'i gyhoeddi'n wreiddiol ar wefan UKHospitality ym mis Ebrill 2022, dyma'r tro cyntaf iddo gael ei gyhoeddi ar ein gwefan)
· 20 Rhagfyr 2024 – Cŵn cymorth: Canllaw i fusnesau a darparwyr gwasanaethau 
· 6 Mawrth 2025 – Sut y gall meddygfeydd teulu gydymffurfio â'r PSED 
Monitro hawliau dynol
· Ionawr 2025 – 200 o asesiadau newydd o gydymffurfiaeth llywodraeth y DU a Chymru ag argymhellion y Cenhedloedd Unedig yn Saesneg a Chymraeg
2.4 Y wefan
Lansiwyd ein gwefan ym mis Hydref 2023. Yn 2024 i 2025, parhawyd i fireinio ein swyddogaeth cyfieithu Cymraeg ac rydym yn cynllunio diweddariadau sylweddol iddi ar gyfer 2025 i 2026. Ein nod yw creu system fwy effeithlon a chywir i wella ein darpariaeth o'r Gymraeg ar y wefan.
Sut mae ein gwefan yn bodloni safonau'r iaith Gymraeg
Mae ein hadran y Comisiwn yng Nghymru a'r rhan fwyaf o dudalennau gwefan Prydain Fawr yn y Gymraeg a'r Saesneg.
Mae gan bob tudalen ar y wefan opsiwn togl Saesneg / Cymraeg ar frig a gwaelod y dudalen. Mae hyn yn caniatáu i ddefnyddwyr gael mynediad hawdd i'r dudalen gyfatebol yn yr iaith arall.
Y tu hwnt i'n gwefan, rydym yn cynnig profiadau digidol eraill yn y Gymraeg, megis:
· arolygon neu ymchwiliadau (sy'n cynnwys y cyhoedd yng Nghymru)
· cofrestru ar-lein ar gyfer digwyddiadau yng Nghymru
· hysbysebion swyddi (ar gyfer swyddi yng Nghymru)
· dolenni i fersiynau allanol o dudalennau gwe yn yr iaith Gymraeg (os ydynt ar gael)
Sut mae ein cynnwys yn yr iaith Gymraeg yn perfformio
Mae Google Analytics yn dangos bod 5,436 o ymweliadau â'n tudalennau gwe yn yr iaith Gymraeg rhwng 20 Ebrill 2024 a 19 Ebrill 2025. Roedd 2,406 o'r rhain yn ymwelwyr unigryw.
Mae hwn yn gynnydd o'i gymharu ag ystadegau 2023 i 2024: 4740 o ymweliadau a 1987 o ymwelwyr unigryw.
Gwyddom fod mwy o bobl yn defnyddio'r wefan nag sy'n cael eu holrhain gan Google Analytics, felly bydd y ffigur gwirioneddol yn uwch na hyn.
Rôl y Swyddog Iaith
Gyda chefnogaeth tîm Cynnwys EHRC, mae'r Swyddog Iaith yn gyfrifol am:
· golygu, diweddaru a lanlwytho tudalennau Cymraeg
· rheoli ansawdd safon y Gymraeg a ddefnyddiwn
· sicrhau bod terminoleg cydraddoldeb a hawliau dynol yn glir i bob defnyddiwr o'n fersiynau Cymraeg
Fel arfer, rydym yn cyhoeddi'r dudalen we Gymraeg ochr yn ochr â'r dudalen we Saesneg, fodd bynnag, trwy eithriad, os nad yw hyn yn bosibl ar yr un adeg, yna caiff ei chyhoeddi cyn gynted â phosibl.
[bookmark: _Toc526014185][bookmark: _Toc503171522][bookmark: _Toc503171655][bookmark: _Toc503171932][bookmark: _Toc503435311]2.5	Y cyfryngau cymdeithasol
Ymgymerir â mwy na 90% o’n gohebiaeth cyfryngau cymdeithasol yng Nghymru ar gyfrif X yn Gymraeg a Saesneg fel ei gilydd ac fe’i cyhoeddir ar yr un pryd. Mae pob trydariad yn ddwyieithog oni bai eu bod yn cael eu hail-drydar o gyfrif uniaith Saesneg. Trwy’r cyfrwng hwn byddwn yn rheolaidd yn atgoffa’r rhanddeiliaid ein bod yn croesawu gohebiaeth yn Gymraeg neu Saesneg.
[bookmark: _Toc526014186]2.6	Arwyddion
[bookmark: _Hlk146731416]Mae ein swyddfa yng Nghymru wedi’i lleoli yn Nhŷ’r Cwmnïau, Caerdydd. Mae'r holl arwyddion sy'n cyfeirio ymwelwyr i'r swyddfa yn ddwyieithog gyda'r enwau Cymraeg a Saesneg yn ymddangos yn y drefn honno. Ar hyn o bryd mae staff yn gweithio ar fformat hybrid rhwng ein swyddfa a'u cartrefi.
[bookmark: _Toc526014187]2.7	Dyfarnu contractau
Mae unrhyw gytundebau neu drefniadau a wnawn â thrydydd parti yn gyson â Safonau’r Gymraeg. Bydd y Gymraeg bob amser yn cael ei hystyried wrth inni ymgymryd â phartneriaethau, digwyddiadau a chyhoeddiadau ar y cyd a gweithio ar y cyd. Bydd cytundebau caffael yn gofyn ar gontractwyr i ystyried amser ac adnoddau ar gyfer y Gymraeg pan fo hynny’n briodol. 
Mae ein trefniadau caffael yn cynnwys darpariaeth ar gyfer cyfieithu a chymorth cyfathrebu. O ran cyfieithu a chymorth cyfathrebu, megis cyfieithu ar y pryd, mae gennym contractau ar waith sydd eisoes wedi’u trefnu ac sydd yn cwmpasu lliaws o ieithoedd gan gynnwys Cymraeg. Mae hyn yn unol â strategaethau caffael llywodraeth ganolog.
Eleni, fe gafodd y trefniadau a ganlyn eu trefnu yn unol â’r trefniadau hynny:
	Cwmni
	Cyfieithiadau i’r Gymraeg (gan gynnwys Recriwtio / Digwyddiadau / Cyhoeddiadau)

	AA Global Language Services Ltd

	Cwestiynau Arolwg Ymgynghoriad Cynllun Strategol 
Cynnyrch Ymgynghoriad Cynllun Strategol - Mai 2024 
Cynnyrch Ymgynghoriad Cynllun Strategol - fersiwn Saesneg Hawdd ei Darllen i'r Gymraeg 
CERD: Llythyr Rhestr o Themâu
Adroddiad CERD 
Y Cod Ymarfer ar gyfer Gwasanaethau, Swyddogaethau Cyhoeddus a Chymdeithasau 
Y pecyn cymorth
Adroddiad chwythu'r chwiban
Adrannau wedi'u diweddaru o'r canllawiau aflonyddu rhywiol
'Atal aflonyddu rhywiol yn y gwaith: canllaw i gyflogwyr'
Adroddiad Effaith Cymru

	DA Languages Ltd
	Diweddariad methodoleg Traciwr Hawliau Dynol (Ionawr 2025) 
Data a ddefnyddir yn y dangosfwrdd monitro Cydraddoldeb a Hawliau Dynol (EHR)
Meysydd ymchwil dangosfwrdd data o ddiddordeb 
Canllaw defnyddiwr dangosfwrdd data 
Ymateb Ymchwiliad y Senedd 
Cynllun strategol + Rhagair 
Adroddiad ymgynghori 
Adroddiad ICESCR 
Argymhellion CCPR 
Cyhoeddiadau argymhellion CERD 
Crynodeb cynllun strategol Hawdd ei Ddarllen
Crynodeb ymgynghoriad cynllun strategol Hawdd ei Ddarllen
Cyfieithu ar yr un pryd Cymraeg i Saesneg am dair awr yn nigwyddiad Cyfnewidfa Cydraddoldeb a Hawliau Dynol (EHRE)
Gweithredwr lleferydd i destun am 3 awr yn nigwyddiad EHRE
Gweithredwr lleferydd i destun am dair awr yn nigwyddiad EHRE

	Cymen Cyf
	Gwasanaethau cyfieithu Cymen Cyf o Fawrth 2025 ar gyfer 2025/26




[bookmark: _Toc526014188]2.8	Safonau Llunio Polisi yng Nghymru
Eir i’r afael â gofynion Safonau’r Gymraeg yn adran ‘Ystyriaethau eraill/Other considerations’ Papurau Briffio Prosiectau/Cynllun Cyfarwyddiaeth yr EHRC. Dogfen sylfaenol ofynnol yw ar gyfer cyflenwi ein cynllun busnes. Ni chymeradwyir unrhyw brosiect gennym oni bai fod goblygiadau penodol gwledydd y ddau bwyllgor statudol, Cymru a’r Alban, ynglŷn â chwmpas a chyfeiriad y gwaith wedi’u hystyried a’u cytuno arnynt.
Mae canllaw ar ein mewnrwyd, ar gyfrifo lledamcanion cost ar gyfer cynllunio prosiectau, yn cynnwys cyngor i ystyried cyfieithu i’r Gymraeg. 
Wrth gomisiynu neu gynnal unrhyw ymchwil neu ymgynghoriad sy’n ymwneud â’r cyhoedd yng Nghymru, byddwn yn sicrhau bod pob gohebiaeth, gwahoddiad, arolwg ac ymgynghoriad yn Gymraeg ac yn Saesneg. Mae cylch gorchwyl ymchwiliad a galwadau am dystiolaeth sydd yn gysylltiedig â Chymru yn ddwyieithog a gall pobl ateb yn Gymraeg neu Saesneg.
Pan fyddwn yn cyhoeddi astudiaethau achos yn berthnasol i Gymru, mae’r rhain ar gael yn Gymraeg. 

Ar 19 Ebrill 2025, roedden ni’n cyflogi 200 o staff. Mae 13 o aelodau staff wedi’u lleoli yng Nghymru. Mae rhai o’n haelodau staff yn siarad, neu’n dysgu, Cymraeg.
	
	Siaradwyr Cymraeg rhugl
	Gwybodaeth sylfaenol / elfennol o ymadroddion Cymraeg
	Dysgwyr Cymraeg

	Prydain Fawr gan gynnwys Cymru
	9
	14
	9

	Cymru yn unig
	4
	5
	4



Mae’r ffaith bod Pennaeth Cymru, Ruth Coombs yn parhau i ddysgu Cymraeg yn gadarnhaol iawn ac yn galonogol i gyd-weithwyr ac i’r sefydliad yn ei gyfanrwydd.
Mae gan ein Swyddog Iaith Gymrae, Richard Timothy, ‘Gair Cymraeg y Dydd / Ymadrodd yr Wythnos’ ar gyfer pob wythnos, a anfonir drwy e-bost at staff.
Mae Swyddog yr Iaith Gymraeg bob amser ar gael i helpu a chefnogi staff gyda’r Gymraeg. Mae ef a Phennaeth Cymru yn arwain o bryd i'w gilydd, fel bo'n briodol, ddigwyddiadau Cinio a Dysgu mewnol ar gyfer yr holl staff ar pam fod y Gymraeg yn bwysig i ni.
Mae Tîm Cymru wedi’i leoli yn Nhŷ’r Cwmnïau. Mae Swyddog yr Iaith Gymraeg yn cysylltu ag Uned yr Iaith Gymraeg yn Nhŷ’r Cwmnïau o bryd i’w gilydd gyda’r bwriad o rannu a datblygu adnoddau i hybu’r Gymraeg ymhlith staff y ddau sefydliad.
Rydym bob amser yn cefnogi cyflogeion i ddefnyddio’r Gymraeg yn eu swyddogaethau gwaith bob dydd pan fo’n briodol, yn synhwyrol ac yn ymarferol i wneud hynny. Er nad yw’n swyddfa ar agor i’r cyhoedd, ni allai ymwelwyr ymhlith staff a rhanddeiliaid â'n swyddfa yng Nghymru ond gweld amgylchedd gwaith sy'n rhoi ystyriaeth iach i'r ddwy iaith. Mae siaradwyr a dysgwyr Cymraeg yn gyfforddus yn cyfathrebu yn Gymraeg wrth gyflawni eu cyfrifoldebau gwaith dyddiol. Mae’r agwedd gadarnhaol hon at yr iaith yn deillio o’r brig ac yn cael effaith galonogol a chadarnhaol. Mae posteri fel ein Siarter Tîm Cymru yn cael eu harddangos yn ddwyieithog.

Cwynion
Gallwn gadarnhau ein bod wedi derbyn un gŵyn ffurfiol yn ymwneud â’n cydymffurfiaeth â Safonau'r Iaith Gymraeg rhwng 20 Ebrill 2024 a 19 Ebrill 2025.
Roedd y gŵyn yn ymwneud â diffyg argaeledd cyfieithu ar y pryd mewn digwyddiad ar-lein. Ymddiheurwyd ar ein rhan ac esboniwyd bod y cwmni a oedd yn darparu'r gwasanaeth wedi ein hysbysu ar y funud olaf nad oeddent yn gallu darparu'r gwasanaeth. Er gwaethaf ymdrechion cydlynol ar ein rhan ni, ni allem ddod o hyd i wasanaeth newydd mewn pryd. Derbyniodd Comisiynydd y Gymraeg ein hymddiheuriad a'n hesboniad a gofynnwyd iddynt gyfleu'r ymddiheuriad i'r achwynydd. Penderfynodd y Comisiynydd Iaith beidio ag ymchwilio i'r mater ymhellach.
Ers y gŵyn hon, rydym wedi contractio darparwr cyfieithydd newydd, wedi'i leoli yng Nghymru, ac rydym yn hyderus na fydd y senario anffodus a arweiniodd at y gŵyn uchod yn digwydd eto.
Recriwtio
Ar 31 Mawrth 2025, roeddem yn cyflogi 200 o staff ar draws ei leoliadau ym Mhrydain Fawr, 13 o staff yng Nghymru.
Yn ystod cyfnod yr adroddiad hwn, recriwtiwyd chwech swydd i Gaerdydd. O'r rhain, recriwtiwyd un swydd yn benodol i swyddfa Cymru lle'r oedd y gallu i siarad Cymraeg yn faen prawf dymunol, a'r pump swydd arall oedd swyddi ym Mhrydain Fawr y gellid eu lleoli'n hyblyg.

